alexandrainst/scandi-wiki huggingface dataset:
Vladimir oblast

Vladimir oblast, (russisk Владимирская область) er ein provins i Russland og eit av føderasjonssubjekta i den russiske føderasjonen. Hovudstaden er Vladimir, arealet er 29 000 km² og innbyggjartalet er 1 444 000 (2010).

Demografi 
Dei største byane er Vladimir (345 400 ibuarar), Kovrov (145 200) og Murom (116 100).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 89,3 %
 Ukrainarar: 0,9 %
6,6 % oppgav ikkje nasjonalitet ved folketeljinga.

Fotnotar

Bakgrunnsstoff 

 Vladimir oblast sine nettsider  på russisk.
 Artikkel frå NUPI på engelsk.
 Artikkel frå Kommersant  på engelsk

Russiske føderasjonssubjekt
Brjansk oblast

Brjansk oblast (russisk Брянская область) er ein provins i Russland og eit av føderasjonssubjekta i den russiske føderasjonen. Hovudstaden er Brjansk, arealet er 34 900 km² og innbyggjartalet er 1 278 200 (2010). Provinsen grensar til Ukraina i sør og Kviterussland i vest.

Demografi 
Den einaste større byen er Brjansk (415 700 ibuarar).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 94,7 %
 Ukrainarar: 1,1 %

Fotnotar

Bakgrunnsstoff 
 Offisiell nettstad for Brjansk oblast 
 Artikkel frå NUPI 
 Artikkel frå Kommersant  

Russiske føderasjonssubjekt
Belgorod oblast

Belgorod oblast (russisk Белгородская область) er ein provins i Russland og eit av føderasjonssubjekta i den russiske føderasjonen. Hovudstaden er Belgorod, arealet er 27 100 km² og innbyggjartalet er 1 533 000 (2010). Provinsen grensar til Ukraina i sør.

Demografi 
Dei største byane er Belgorod (356 400 ibuarar) og Staryj Oskol (221 100).

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 91,7 %
 Ukrainarar: 2,7 %

Fotnotar

Bakgrunnsstoff 
 Belgorod oblast sine nettsider  
 Artikkel frå NUPI 
 Artikkel frå Kommersant  

Russiske føderasjonssubjekt
Astrakhan oblast

Astrakhan oblast (russisk Астраханская область) er ein provins i Russland og eit av føderasjonssubjekta i den russiske føderasjonen. Hovudstaden er Astrakhan, arealet er 44 100 km² og innbyggjartalet er 1 010 100 (2010). Provinsen grensar til Kasakhstan i aust, og har kystlinje til Kaspihavet.

Demografi 
Den einaste større byen er Astrakhan (520 300 ibuarar).

Fleirtalet av folket er etniske russarar, men Astrakhan oblast er eit av dei minst etnisk homogene av områda med status som oblast. Ved folketeljinga i 2010 var den etniske samansetjinga:
 Russarar: 61,2 %
 Kasakhar: 14,8 %
 Tatarar: 6,0 %

Referansar

Bakgrunnsstoff 

 Astrakhan oblast sine nettsider  
 Artikkel frå NUPI 

Russiske føderasjonssubjekt
Primorskij kraj

Primorskij kraj, òg kalla Primorje, på norsk òg Primorsk (russisk Приморский край) er eit territorium (kraj) i Russland og eit av føderasjonssubjekta i den russiske føderasjonen. Hovudstaden er Vladivostok, arealet er 165 900 km² og innbyggjartalet er 1 956 500 (2010). Territoriet ligg ved Stillehavskysten, og grensar til Nord-Korea og Kina.

Folkesetnad 
Dei største byane er Vladivostok (592 000 ibuarar), Nakhodka (159 700), Ussurijsk (158 000) og Artjom (102 600).

Fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 85,7 %
 Ukrainarar: 2,6 %
 Koreanarar: 1,0 %

Fotnotar

Bakgrunnsstoff 
 Primorskij kraj sine offisielle heimesider  på russisk.
 Artikkel frå NUPI på engelsk.
 Artikkel frå Kommersant  på engelsk.

Russiske føderasjonssubjekt
Primorsk

For distriktet Primorskje, sjå Primorskij kraj

Primorsk (russisk Приморск, finsk Koivisto, svensk Björkö) er ein by i Leningrad oblast i Russland og den største russiske hamna ved Austersjøen. Han har om lag 5000 innbyggjarar. og ligg på Det karelske neset, 137 km vest for Sankt Petersburg, på nordkysten av Finskebukta.

Historikk

Busetnaden vart først nemnd i russiske kjelder som Berjozovskoje («Bjørkelandsby») i 1268, då dei tyske handelsmennene frå Gotland bad republikken Novgorod om å sikre passasjen deira til elva Neva. Svenskane annekterte regionen under det tredje svenske krosstoget. Russarane tok tilbake byen og øyane utanfor ved slutten av den store nordiske krigen i 1721. Så delte byen skjebne med resten av Det karelske neset, det vil sei at han etter krigen 1808-1809 vart innlemma i Storfyrstedømet Finland.

Primorsk utvikla seg på 1900-talet som ei uthamn for byen Viborg og var i første halvdelen av 1900-åra ein av dei mest framståande sjøfartsbyane i Finland, men ved Moskvafreden i 1940 måtte Finland avstå byen til Sovjetunionen. Under framhaldskrigen flytta mange finnar attende til byen, men etter våpenstillstanden i 1944 vart området overdrege til Sovjetunonen att.

Oljeterminal
Primorsk er heimstad for den største oljeterminalen i Austersjøen, som vart utvikla av Putin-administrasjonen som endestasjon for røyrleidningssystemet, til ein pris på 2 000 000 000 USD. Terminalen starta drifta i desember 2001 og hadde utmanøvrert Ventspils og andre utanlandske rivalar i løpet av eitt år.

Kjelder 

Delar av denne artikkelen bygger på «Primorsk» frå ,  den 1. februar 2009. 
 oppgav desse kjeldene:

Olje- og gassterminalar
Hamnebyar i Russland
Hamnebyar ved Austersjøen
Drury på New Zealand

Drury er ein liten stad som ligg i distriktet Franklin ved sørgrensa til Auckland på New Zealand. Byen ligg 12 km nordaust for Pukekohe, nær Papakura Channel, ein arm i den naturlege hamna Manukau Harbour.

Byen, som ligg 35 km sør for bysentrum i Auckland, var til for ikkje lang tid sidan ein heller liten, halvt landleg busetnad ved foten av den låge åsrekkja Bombay Hills. Voksteren til Auckland har etter kvart gjort Drury til ein sørleg forstad nær kryssinga mellom hovudvegane State Highway 1 og 22, som båe leier sørover mot regionen Waikato.

Drury var tidlegare tilhaldsstad for ein militærbase. Då basen vart nedlagt, gjekk folketalet attende, og var ved folketeljinga i 2006 3 582 menneske.

Kjelder

Bakgrunnsstoff

Drury Village Website 

Busetnader i regionen Auckland
Krasnodar kraj

Krasnodar kraj (russisk Краснодарский край) er eit territorium (kraj) i Russland og eit av føderasjonssubjekta i den russiske føderasjonen. Hovudstaden er Krasnodar, arealet er 75 500 km² og innbyggjartalet er 5 121 000 (2008). Territoriet ligg ved svartehavskysten, og grensar til Georgia (inkludert utbrytarregionen Abkhasia) i sør. Republikken Adygeja er heilt omringa av Krasnodar kraj, men er ikkje ein del av territoriet.

Folkesetnad 
Krasnodar kraj har størst folketal av alle russiske føderasjonssubjekt utanom dei føderale byane Moskva og St. Petersburg. Dei største byane er Krasnodar (709 000 ibuarar), Sotsji (331 100), Novorossijsk (229 200) og Armavir (190 000).

Fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 86,5 %
 Armenarar: 5,4 %
 Ukrainarar: 1,6 %

Fotnotar

Bakgrunnsstoff 

 Krasnodar kraj sine offisielle heimesider  på russisk.
 Artikkel frå NUPI på engelsk.
 Artikkel frå Kommersant på engelsk.

Russiske føderasjonssubjekt
Altaj kraj

Altaj kraj (russisk Алтайский край) er eit territorium (kraj) i Russland og eit av føderasjonssubjekta i den russiske føderasjonen. Hovudstaden er Barnaul, arealet er 167 850 km² og innbyggjartalet er 2 420 000 (2010). Fram til 1991 var den autonome oblasten Gorno-Altaj del av krajet, denne er no ein eigen delrepublikk, republikken Altaj, aust for Altaj kraj. I sør grensar territoriet til Kasakhstan.

Folkesetnad 
Dei største byane er Barnaul (612 400 ibuarar), Bijsk (210 100) og Rubtsovsk (147 000).

Fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 92,3 %
 Tyskarar: 2,1 %
 Ukrainarar: 1,3 %

Fotnotar

Bakgrunnsstoff 
 Altaj kraj sine offisielle heimesider  på russisk og engelsk.
 Artikkel frå NUPI på engelsk.
 Artikkel frå Kommersant  på engelsk.

Russiske føderasjonssubjekt
Franklin District

Franklin District er eit distrikt sør for Auckland på Nordøya på New Zealand. Det er eit av sju distrikt i Regionen Auckland.

Geografi 
Distriktet er administrativt delt mellom regionane Auckland (39,82 prosent av landarealet) i nord, og Waikato (60,18 prosent) i sør. Det er administrert frå byen Pukekohe. Distriktet er hovudsakleg landleg, med lokale busetnader som til dømes Waiuku og Tuakau som støttar opp under jordbruksverksemder. Ein viktig industri er stålverket til New Zealand Steel ved Glenbrook, nord for Waiuku.

Utbreiing 
Distriktet grensar i nord til Auckland og den naturlege hamna Manukau Harbour. Awhituhalvøya strekkjer seg oppetter Tasmankysten til munningen av denne hamna. Her ligg fleire ferie- og fritidsstader, som Kariotahi Beach og Matakawau.

Franklin grensar i sør mot det grøderike låglandet i Waikato Plains. I aust hevar landskapet seg mot høgdedraget Hunua Ranges, aust for dette ligg kysten til fjorden Firth of Thames. Tasmanhavet ligg mot vest. 
Munningen til Waikatoelva ligg ved Port Waikato sør i regionen. Han er kjend som ein god fiskeplass.

Lokalstyre 
Ein kommisjon (Royal Commission of Inquiry into Restructuring Auckland's Councils) arbeider med eit framlegg om å omstrukturera lokalstyra i regionen Aucland. Dette kan føra til at alle sju distrikta i regionen vert slegne saman. Dersom framlegget vert vedteke, kan det òg få følgjer for Franklin, som er ein del av båe regionane, Auckland og Waikato.

Sjå òg 
Distrikt på New Zealand

Kjelder

 Denne artikkelen bygger på «Franklin District» frå , den 18. mars 2008.

Bakgrunnsstoff 
 Heimesida til distriktsstyresmaktene.

Regionen Auckland
Distrikt på New Zealand
Waikato
Liste over toppnivådomene

Liste over toppnivådomene er eit alfabetisk oversyn over alle verdas toppnivådomene. Lista er lagt opp med felles toppdomene fyrst, så nasjonale domene. Merk at nokre nasjonale domene som er lista opp her ikkje vet nytta, ettersom einingane dei høyrer til har opphøyrd å eksistere (til dømes Sovjetunionen). Andre domene har aldri vorte tekne i bruk (som den norske Bouvetøya).

Internett
Mehammarsåto

Mehammarsåto eller Mehammarsåta er det høgaste fjellet på øya Stord i Sunnhordland og når opp til 749 moh. Det ligg aust på øya, i Stord kommune, berre nokre hundre meter frå grensa til Fitjar. 

Namnet kjem av staden Mehammar, som ligg nordaust for fjellet. Mehammarelva er ein bekk som går frå Mehammarsåto til Langenuen.

Det går tursti opp til fjellet frå E39 ca ein km nord for Jektevik.

Geografi i Stord
Fjell i Sunnhordland
188 Menippe

188 Menippe er ein asteroide i hovudbeltet. Han har ei lys overflate og ein silikathaldig samansetnad.

Han blei oppdaga av C. H. F. Peters den 18. juni 1878 ifrå Clinton i New York og namnsett etter Menippe, ei av døtrene til Orion i gresk mytologi.

Fotnotar 

Hovudbelteasteroidar
Menippe
Menippe
Menippe
190 Ismene

190 Ismene er ein veldig stor asteroide i hovudbeltet. Som ein P-type-asteroide har han ei veldig mørk overflate inneheld kanskje vatn.

Ismene går i bane nær den ytre kanten av asteroidebeltet. Han er eit medlem av asteroidefamilien Hilda som er låst i eit 3:2 resonansforhold Jupiter.

Ismene blei oppdaga av C. H. F. Peters den 22. september 1878 ifrå Clinton i New York og namnsett etter Ismene, systera til Antigone i gresk mytologi.

Fotnotar 

Ismene
Ismene
Ismene
Ismene
191 Kolga

191 Kolga er ein stor og ekstremt mørk hovudbelteasteroide.

Han blei oppdaga av C. H. F. Peters den 30. september 1878 ifrå Clinton i New York. Han er namnsett etter Kolga, dottera til Æge i norrøn mytologi.

Fotnotar 

Kolga
Kolga
Kolga
192 Nausikaa

192 Nausikaa er ein stor asteroide i hovudbeltet av S-typen.

Han blei oppdaga av Johann Palisa den 17. februar 1879. Namnet stammar ifrå Nausikaa, ei prinsesse ifrå Homers Odysseen.

Studie av ei lyskurve av Nausikaa i 1985 førte til at ein naturleg satellitt blei føreslege, men han har så langt ikkje blitt bekrefta.

Ein formmodell basert på den same lyskurven indikerer ein ujamn men ikkje så altfor avlang lekam. 

Ein stjerneokkultasjon av Nausikaa i 1998 blei observert ifrå USA.

Fotnotar 

Nausikaa
Nausikaa
Nausikaa
193 Ambrosia

193 Ambrosia er ein asteroide i hovudbeltet av S-typen.

Han blei oppdaga av J. Coggia den 28. februar 1879 og namnsett etter ambrosia, maten til gudane i gresk mytologi.

Fotnotar 

Ambrosia
Ambrosia
Ambrosia
194 Prokne

194 Prokne er ein veldig stor og mørk asteroide i hovudbeltet. Han har ein primitiv karbonhaldig samansetnad.

Han blei oppdaga av C. H. F. Peters den 21. mars 1879 ifrå Clinton i New York og namnsett etter Prokne, systera til Filomela av Aten i gresk mytologi.

Stjerneokkultasjonar av Prokne har blitt observert to gongar; i 1984 ifrå Italia og igjen i 1999 ifrå Iowa i USA.

Fotnotar 

Prokne
Prokne
Prokne
Vatterfjorden

Vatterfjorden er ein fjordarm av Austnesfjorden på Austvågøy i Vågan kommune i Lofoten. Fjorden strekkjer seg 2,5 km vestover til Hellsetra. 

Fjorden har innløp mellom Eldhusodden i nord og Kobbneset i sør. Vatterøya ligg midt i innløpet til fjorden. Halvvegs inn i fjorden kryssar E10 fjorden ved eit smalt sund. Innanfor sundet vert fjorden kalla Vatterfjordpollen.

Fjordar i Nordland
Geografi i Vågan
Hopspollen

Hopen eller Hopspollen er ein liten fjord på Austvågøy i Vågan kommune i Lofoten. Han strekkjer seg 3 km nordover til E10, som går langs den indre delen av fjorden. 

Fjorden har innløp mellom Storøya i vest og Hopsneset i aust. Grenda Hopen ligg på austsida av fjorden og på andre sida ligg campingplassen Kalle. Etter eit trongt sund lenger inn i fjorden vert han vidare og skiftar namn til Hopspollen.

Fjordar i Nordland
Geografi i Vågan
Djupfjorden

Djupfjorden er namnet på fleire fjordar i Noreg: 

 Djupfjorden i Sortland er ein fjord i Sortlandsundet i Sortland kommune i Vesterålen. 
 Djupfjorden i Vågan, ein liten fjord på Austvågøy i Vågan kommune i Lofoten. 
 Djupfjorden i Moskenes, ein liten fjord i Moskenes kommune ytst i Lofoten. 
 Djupfjorden er ein liten fjordarm av Elvefjorden i Bodø kommune i Nordland. 

Fjordar i Noreg
Djupfjorden i Vågan

Djupfjorden er ein liten fjord på Austvågøy i Vågan kommune i Lofoten. Fjorden strekkjer seg 1,5 km nordvestover. 

Fjorden har innløp ved Steinøya og Nøkkeløya og er lukka av ein molo, Djupfjordmoloen, i innløpet. Riksveg 816 går over denne moloen på veg sørover mot Henningsvær.

Fjordar i Nordland
Geografi i Vågan
Olderfjorden

Olderfjorden er namnet på fleire fjordar i Noreg:

 Olderfjorden i Porsanger er ein fjordarm av Porsangerfjorden ved bygda Olderfjord i Porsanger kommune i Finnmark.
 Olderfjorden på Seiland er ein liten fjord i Vargsundet på Seiland på grensa mellom Alta og Kvalsund kommune i Finnmark. 
 Olderfjorden i Kvænangen ein fjordarm av Kvænangen i Kvænangen kommune i Troms. 
 Olderfjorden i Sortland ein fjordarm av Eidsfjorden i Sortland kommune i Vesterålen. 
 Olderfjorden i Vågan, er ein fjord på Austvågøy i Vågan kommune i Lofoten. 

Fjordar i Noreg
DJ Falk

Jarle Falk Reiss (), betre kjend som DJ Falk, er ein norsk discjockey, songar, og låtskrivar. Han er mest kjend for sine sceneshow med laserar og sine remixar, mest kjend er kanskje ein remix han har gjort av «Children» av Robert Miles.

DJ Falk er fødd i Lørenskog kommune og seinare busett på Stokmarknes i Hadsel. 
Han har vore profesjonell internasjonal DJ sidan 1987, og spela frå Warszawa i sør til Longyearbyen i nord.
DJ Falk har spela alle slags stader, frå små klubbar til store hallar/arenaer, og hans største publikum til no, var på over 6000 menneske.

I september 1996 vart hans Trance/Dance konsept The Arctic Dance Experience starta opp, under ein spelejobb på Huset i Longyearbyen på Svalbard. Hans musikkstil er som han sjølv seier, ei følgje av Svalbardnaturen og det inntrykket Operafjellulykka, som hende nokre veker før han kom til Longyearbyen, fekk på han.

I 2007 og 2008 hadde han lasershow i Vesterålshallen, under Lofoten og Vesterålens største dataparty, LoVe-Lan.

Diskografi 
 1996: "Unknown", singel 
 1997: Self Control Dj_Falk Mix, singel 
 1999: Millennium children, singel 
 1999: Hymn to Elin , singel 
 2007: Northern Lights, singel 
 2008: Heile Nettet, singel 
 2008: Heile Nettet (Rock solid mix), singel 
 2008: Skywalking, singel 
 2008: Atmosphere , singel
 2008: Counterstrike, singel 
 2008: Dj-Falk Live from Vesterålshallen, singel 
 2008: Fetish, singel
 2008: Latino Summer chill, singel
 2008: Hall of the mountainking, singel 
 2008: The Arctic Dance Experience , Album
 2012: Urban Landscapes, Album

Bakgrunnsstoff 
 Offisiell webside 
 Fan web side 
 Offisiell Facebookside

Fødde i 1967
Norske songarar
Norske låtskrivarar
Norske musikarar
Folk frå Lørenskog
Olderfjorden i Vågan

Olderfjorden er ein fjord på vestsida av Austvågøy i Vågan kommune i Lofoten. Fjorden strekkjer seg 6,5 km austover til Finnstranda. 

Fjorden har innløp mellom Sandøya i nord og Leineset i sør. Den ytre delen av fjorden ligg på sørsida av øyane Sandøya, Storøya og Buøya. Innanfor desse kryssar E10 fjorden. Grenda Olderfjorden ligg på nordsida av fjorden like innanfor brua.

Fjordar i Nordland
Geografi i Vågan
Tyva

Tyva eller Tuva (kyrillisk skrift Тыва) er ein republikk i Russland og eit av føderasjonssubjekta i den russiske føderasjonen. Hovudstaden er Kyzyl, arealet er 168 600 km² og innbyggjartalet 307 900 (2010). Republikken grensar til Mongolia i sør. Fram til 1944 var han ein sjølvstendig folkerepublikk. I Tyva ligg det geografiske punktet i verda som ligg lengst frå havet.

Folkesetnad 
Den einaste større byen er Kyzyl (109 900 ibuarar).

Den største delen av folket er etniske tuvinarar, eit tyrkisk folkeslag, som kulturelt har mykje til felles med mongolar. Ved folketeljinga i 2010 var den etniske samansetjinga:
 Tuvinarar: 81,0 %
 Russarar: 16,1 %
Andelen tuvinarar har auka sidan oppløysinga av Sovjetunionen, frå 64,3 % ved folketeljinga i 1989.

Fotnotar

Bakgrunnsstoff 
 Republikken sine offisielle heimesider  på russisk
 Artikkel frå Kommersant  på engelsk
 Artikkel frå NUPI på engelsk

 
Russiske føderasjonssubjekt
Republikkar i Russland
I stål og olje - Historia om jern- og metallarbeidarane på Stord

I stål og olje - Historia om jern- og metallarbeidarane på Stord er ei bok om historia til fagforeiningane i industrien på Stord, frå skipinga av Stord Jern- og Metallarbeiderforening (avd. 100) ved Stordø Kisgruber første gongen i 1914 og fram til Avdeling 118 i Fellesforbundet og Verkstadklubben ved Aker Stord på 90-talet. Boka er skriven av historikaren Knut Grove og samfunnsvitaren Jan Heiret og vart gjeven ut av Avdeling 118 i 1996, i samband med femtiårsjubileumet i 1995.

I stål og olje fortel om industrireisinga på Litlabø og på Kjøtteinen, historia til Aker Kværner Stord, linekampar i fagrørsla, dei lokale organisasjonane og om sentrale personar i desse organisasjonane. Boka er delt inn i kapittel kronologisk. Første kapittel startar på byrjinga av 1800-talet, lenge før industrireisinga tek til.

Norsk arbeidarhistorie
Bøker frå 1996
Stord kommune
Furupraktbille

Furupraktbilla er eit insekt i praktbillefamilien. Ho er den største Nord-europeiske arten i gruppa, og kan med sine rundt 3 centimeter ikkje forvekslast frå andre lokale artar. Ein finn ho i Europa og Sibir.

I Noreg er furupraktbilla kjend frå gamalt av ved ymse lokalitetar i Aust-Agder, Telemark og Oslo, i nyare tid berre frå Drangedal kommune. På grunn av dette vart arten ført opp i Norsk raudliste 2006.

Kjenneteikn 
Furupraktbilla er stor, frå 25 til 33 millimeter, og har ingen forvekslingsartar nord for Middelhavsområdet. Ho er bronsefarga på oversida av kroppen og har fleire svarte, opphøgde strukturar uregelmessig fordelt rundt på seg. Arten har vidare brei kropp med kraftige bein, korte trådforma antenner og store augo.

Larven til furupraktbilla er kvit med brunt hovud og manglar bein. Han kan bli så mykje som 7 centimeter lang og lever i furutømmer. Når han gneg seg ut er det gjennom om lag 1 centimeter breie hol på tvers av lengderetninga i veden.

Levesett 
Det er ikkje kjend når furupraktbilla legg egga sine. Larvane vert utvikla i grov furuved på varme stadar, særleg i gamle stammar og stubbar. Særleg er det vanleg å finna dei i brannskadde stubbar og bakkenært virke. Dei nyttar som regel 3-6 år på larveutviklinga, som skjer langt inne i veden. Ofte nyttar arten same stubben over fleire generasjonar. For å finna dei må ein difor gå til stubbar av tre som har vekse seint og har høgt innhald av tjære - dette fører til at veden får den rette fukta og konsistensen over lang tid.

Forpuppinga skjer djupt inne i veden. Dei vaksne billene kjem ut på seinsommaren, særleg mot slutten av juli eller i august. Ein reknar med at arten overvintrar som vaksen. Ein kan sjå dei sverma når sola skin på varme dagar.

Status 
Furupraktbilla er kritisk truga over heile Skandinavia fordi den grove furuveden arten treng har vorte særs sjeldan. I møblar, stolpar og såkalla villmarkspanel er grovt furutømmer særs populært, noko som har ført til mykje hogst. Det er berre i dei varmaste områda på Austlandet furupraktbilla lever under klimatisk gode tilhøve.

Arten er mest sannsynleg utrydda frå dei fleste gamle lokalitetane han har funnest i. Drangedalsbestanden finst i eit relativt lite område, men det finst kanskje framleis uoppdaga førekomstar i nærleiken av han.

Kjelder 
Artsdatabanken

Biller
Fellesforbundet Sunnhordland

Fellesforbundet Sunnhordland (tidl. Avdeling 118) er den største fagforeininga i LO i Sunnhordland, med om lag 2300 medlemar. Foreininga vart skipa av arbeidarar ved AS Stord i 1945, under namnet Stord Jern- og Metallarbeiderforening. Atle Tranøy er leiar og organisasjonen har kontor i Folkets hus på Leirvik.

I periodar har avdeling 118 hatt felles leiing med Verkstadklubben ved Aker Kværner Stord, men også medlemar i andre klubbar er tilknytte avdelinga. Avdelinga organiserer arbeidarar innan m.a. mekanisk industri, offshoreindustri, bygg og anlegg, skog- og landbruk og havbruk. Mesteparten av medlemane er tilknytte offshoreindustrien, særleg verksemdene Aker Kværner Stord og Leirvik Module Technology. Organisasjonen har medlemar i 37 verksemder som dei har tariffavtalar med.

Stord Jern- og Metallarbeiderforening slo seg saman med Stord Bygningsarbeiderlag i 1993, og organisasjonen fekk namnet Stord Metall- og Bygningsarbeideres Fagforening. Seinare endra dei namnet til Fellesforbundet Sunnhordland. Etne Planteskole og Tysnes Jern & Metall har seinare òg gått inn i avdelinga.

Leiarar 
 1945 - Lars Dyvik
 1945-46 - Karl Almås
 1947-48 - Sigurd Koppang
 1949-50 - Hans Nysæther
 1951-52 - Knut Handeland
 1953-54 - Konrad Nilsen
 1955 - Henry Aas
 1956 - Ingjald Øpstad
 1957-58 - Lars Sætrevik
 1959-60 - Konrad Nilsen
 1961-65 - Lars Sætrevik
 1966-68 - Oscar Danielsen
 1969-71 - William Rafdal
 1972-73 - Magne Tverdal
 1974-76 - Ingar Ersland
 1976-77 - Aksel Kloster
 1978-79 - William Rafdal
 1980 - Sveinung Huglen
 1981-93 - Leif Furre
 1993- - Atle Tranøy

Kjelder 
 Vevsida til avdelinga
 Knut Grove og Jan Heiret. I stål og olje - Historia om jern- og metallarbeidarane på Stord 1996.

Norske fagforeiningar
Skipingar i 1945
Rolvsfjorden

Rolvsfjorden er ein fjord på Vestvågøy i Lofoten. Han strekkjer seg 2,5 km nordover til grenda Kongsjord.

Fjorden har innløp mellom Kartneset i vest og Kjerksundet i aust. Eit lite stykke sør for Kartnest går Skifjorden vestover. Rolvsfjorden har ein fjordarm, Kartfjorden som går vestover til garden med same namn. I tillegg Kongsjord ligg Strandslett inst i fjorden og her ligg det ein campingplass. 

Riksveg 815 går langs heile fjorden.

Fjordar i Nordland
Geografi i Vestvågøy
Atle Tranøy

Atle Kåre Tranøy () er ein norsk fagforeiningsleiar frå Stord. Han representerer i dag dei tilsette i styret til Aker ASA.

Tranøy starta som røyrleggjar på Stord Verft, og vart leiar i Verkstadklubben i 1987. Han vart konserntillitsvald i Aker Maritime i 1997, og vart seinare konserntillitsvald i Aker Kværner og eigarselskapet Aker ASA. Han er òg leiar i avdeling 118 i Fellesforbundet.

Atle Tranøy var tidlegare leiar av Stord Raud Valallianse, men er ikkje politisk aktiv i dag. Sonen Eldar Tranøy har òg vore kandidat til kommunestyret for same partiet.

Kjelder 
 Fellesforbundet 

Tranøy, A
Tranøy, A